থমথমে বেলঘরিয়া, গুলি কাণ্ডে চাঞ্চল্যকর মোড়

জয়ন্ত মজুমদার, বেলঘরিয়া: বেলঘরিয়া (Belgharia Incident) গুলি কাণ্ডে নয়া মোড়, গুলি চালানোর ঘটনায় উঠে এল তৃণমূল কর্মী ইন্দাল যাদবের (Tmc Indal Jadav) নাম। গুলি চালানোর সিসিটিভি ফুটেজ কলকাতা টিভির হাতে।

স্থানীয় কাউন্সিলর নির্মলা রাইয়ের (councilor Nirmala Rai) অভিযোগ ছিল বিকাশকে গুলি করেছিল ইন্দাল যাদব। আর সেই ঘটনায় বিকাশ সিংয়ের ভাই মুকেশ সিং, তার ভাইকে গুলি করার ঘটনায় ইন্দাল যাদবকেই দায়ী করছে।

আরও পড়ুন: বেলঘরিয়ায় চলল গুলি, আহত দুজন

ঘটনায় যথেষ্ট আতঙ্কিত বিকাশের পরিবারের লোকজন। তৃণমূল কর্মী বিকাশ সিং কে মারা হয়েছিল নৃশংস ভাবে , গুলি করার পর, তার উপর পা দিয়ে দাঁড়িয়ে পড়েছিল দুষ্কৃতীরা। বিকাশের সঙ্গে গুলিবিদ্ধ হন সন্তু দাস নামে আরও এক যুবক। নির্মলা রাই ২৯ নম্বর ওয়ার্ডের তৃণমূল কাউন্সিলার। এই আতঙ্কের মধ্যেই খুন হয়ে যাওয়ার আশঙ্কা প্রকাশ করলেন তৃণমূল কাউন্সিলর নির্মলা রাই।

নির্মলা বলেন, আমাকে হুমকির মুখে পড়তে হচ্ছে। নির্মলা বলেন, গুলি চলার ঘটনায় প্রভাবশালীর কারও হাত থাকতে পারে। ওয়ার্ডটিকে ঘোছাতে দেখে অনেকে হিংসা হচ্ছে। দুষ্কৃতীরা কোনও দলের নয়। আগেও আমাদের কর্মীকে আগ্নেয়াস্ত্র ঠেকিয়ে হুমকি দেওয়া হয়েছিল। পুরনো সংক্রান্ত বিবাদের জেরে এই গুলি চলার ঘটনা বলে পুলিশের অনুমান। সূত্রের খবর, বিকাশ ও ইন্দালের মধ্যে নারীঘটিত বিবাদ ছিল।